Projekt zavičajne nastave u OŠ Vidikovac „Pula –jedrimo kroz vrijeme“

Projekt se tijekom cijele školske godine provodi aktivnostima koje obuhvaćaju tri tematske cjeline:

**- tradicijska plovila i more** ( ribarstvo, zanatstvo vezano uz ribare; život, prehrana, nošnja i običaji života uz more...)

- **od nacrta do broda: brodogradnja** (povijesni razvoj grada i stvaranje identiteta Pule kroz motiv brodova)

- **brodovima u budućnost Pule**  ( ukrasni i uporabni predmeti s prigodnim motivima kao autohtoni suvenir, primjena matematičkih izračuna i informatičke tehnologije u izradi brodskih konstrukcija…)

Obuhvaćeni su svi učenici od 1.do 8. r. čime se ishodi zavičajne nastave disperziraju na veći broj djece.

Provodimo ga tako da se obvezni nastavni sadržaji obrađuju na primjerima ili materijalima sadržajno povezanim s nekom od gore navedenih cjelina. Na dodatnoj nastavi ili izvannastavnim aktivnostima, ti se sadržaji proširuju, povezuju, obogaćuju terenskom nastavom ili prigodnim gostovanjima.

Evo nekoliko primjera na ovaj način obrađenih sadržaja:

HJ: nastavna tema *mitovi i legende* obradila se na primjeru Mita o Argonautima koji objašnjava nastanak Pule dolazak prvog broda Argo itd. te se međupredmetno povezuje sa sadržajima sata Geografije na kojoj su učenici istraživali geografska i prirodna obilježja pulskog zaljeva i sl.

Nastavna tema: *biografija* obrađuje se na primjerima biografija naših (ne) poznatih sugrađana ( J. Palisa, P. Ciscutti, J. V. Podkapelski, L. Rizzi, P. Preradović, Von Trapp, A. Smareglia...)

Iz nastave matematike učenici su konstruirali plovilo u *koordinatnom sustavu* u ravnini, prikazuju *dijagram*e promjene broja stanovništva Pule krajem 19.st. i slično prema memoarima Mate Balote "Puna je Pula" koja se opet detaljnije iščitava na filološkoj grupi.

Na sličan se način tematske cjeline projekta uklapaju u predmetne sadržaje nižih razreda.

***Teme i istraživačka nastava u RN-i***

-tradicionalna jela od riba i morskih plodova, prikupljanje recepata

- pomorske signalne zastave (uz početno čitanje i pisanje)

- kodovi i spašavanje na vodi

- potopljeni stari brodovi

- o životu istarskog ribara i pomorca uz prateći sadržaj na čakavskom zavičajnom govoru

- izrada rječnika (tal, eng) jednostavne ribarske terminologije

***Istraživački radovi u predmetnoj nastavi***

Obraštaj u moru

Najpoznatije ribe Jadranskog mora

Utvrđivanje parametara kakvoće vode u pulskoj luci

Plovila kroz povijest našeg grada

Konstrukcije barke (pasare, batane) u koordinatnom sustavu u ravnini

Potonuli brodovi istarskog akvatorija, (zašto parobrod Barona Gautscha nazivaju istarski Titanic)

Brodsko i ribarsko nazivlje na području Jadrana

Toponimi i geografska obilježja pulske obale

Fortifikacija Pule

Razvoj grada u vrijeme Austro-Ugarske Monarhije ( arhitektura, parkovi, ustanove, svakodnevica)

Vargarola

Povijest pulskog brodogradilišta

Aktivnosti :

-istraživački radovi u različitim formama prezentacija;

- glazbeno poetska večer "U zagrljaju mora"

- predstavljanje projekta i suradnja sa 6. OŠ iz Varaždina

- literarni , likovni i keramičarski kreativni izričaji (postavljanje izložbe "Na valovima umjetnosti")

- stručno predavanje muzejske pedagoginje ("Baron Gautsch")

- posjet Brodogradilištu Uljanik, prigodnim izložbama (" Istra-lav i orao", "Arkadijska nelagoda", šetnja Austrougarskom Pulom...

- "Učenici učenicima"- izlaganje i prezentacija istraživačkih radova o povijesnom razvoju grada i stvaranju identiteta Pule kroz motiv brodova ( 3-8.razred)

- završna prezentacija realizacije projekta predviđena je za 20.5.2016. kao tematski projektni dan u školi.